તા 28ના રોજ આપનો ધીરજ સાથેનો વ્યવહાર આપને આગળ લઇ જશે. દરેક મુદ્દાને આપ શાંતિથી અને ચતુરાઈપૂર્વક ઉકેલશો. તમારા અટકેલા કાર્યો પૂર્ણ થશે. તા 29 અને 30 દરમિયાન સ્વાસ્થ્ય પ્રત્યે સાવધાન રહેવું. આળસનો અનુભવ થશે. કંઈ કરવાની ઈચ્છા નહીં થાય. ધનહાનિના યોગ છે. કોર્ટ-કચેરીના કાર્યોમાં વિઘ્ન આવી શકે છે. આપના લક્ષ્યથી ધ્યાન હટશે. સેલ્સ અને માર્કેટિંગ, દલાલી, વીમા એજન્સી જેવા કાર્યોમાં જોડાયેલા જાતકોને ટાર્ગેટ પુરું કરવાનું દબાણ રહેશે. જરૂરિયાતથી વધુ ખર્ચા થતા ચિંતા રહેશે. તમે ખર્ચને પહોંચી વળવા લોન કે ઉધારીનું વિચારી રહ્યા હોવ તો તમારા ગજા બહારનું સાહસ ન કરતા. તા 31 અને 1 દરમિયાન ફાઈનાન્સ અને આર્થિક રીતે સંતોષ રહેશે. આપની સુઝબુઝથી દરેક કાર્ય સારી રીતે પૂર્ણ કરી શકશો. કોઈ કાર્યમાં કુશળતા મેળવશો. પરોપકાર અને ધાર્મિક કાર્યો કરશો. વિચારોમાંથી નકારાત્મકતા દૂર થશે. સંતાન તરફથી સારા સમાચાર મળશે. તા 2 અને 3 દરમિયાન આપના કાર્યોની પ્રસંશા થશે. કામની વ્યસ્તતા રહેશે. પ્રોપર્ટી સંબંધી લેણ-દેણ થઇ શકે છે. મકાનમાં સમારકામનું કાર્ય થશે. બહાર જવાનો કાર્યક્રમ થશે. આ સમય દરમિયાન કરેલ યાત્રા લાભદાયી રહેશે.